
[bookmark: _Toc190844927]Introducere
Raportul de față cuprinde centralizarea răspunsurilor primite ca urmare a distribuirii unui chestionar pentru beneficiarii PDD, precum și interpretarea răspunsurilor, pentru a oferi o componentă de cercetare calitativă analizei intermediare a PDD 2021-2027, în linie cu obligațiile de raportare către Comisia Europeană[footnoteRef:1]. [1:  în conformitate cu art. 18 din Regulamentul UE 1060/2021;] 

Scopul chestionarului  a fost acela de a colecta opiniile și percepția beneficiarilor asupra operațiunilor implementate, în contextul analizei progresului programului.
Chestionarul a fost distribuit online, prin platforma Eusurvey, și a fost completat în perioada 9 decembrie 2024 – 10 ianuarie 2025. 
Chestionarul a înregistrat 47 de răspunsuri valide, cuantificate ca număr de proiecte/coduri SMIS pentru care s-a completat informația solicitată. 
Chestionarul nu este reprezentativ statistic pentru toată populația beneficiarilor PDD din România, deci opiniile prezentate în analiza de față nu pot fi extrapolate la nivel național. Cu toate acestea, informațiile de ordin calitativ dau o măsură solidă a opiniilor și percepțiilor categoriilor de beneficiari reprezentați.
Lista completă a respondenților este următoarea (dintre care unii au completat mai multe chestionare, câte unul pentru fiecare proiect):
1. ACET S.A. Suceava
2. Administrația Națională de Meteorologie R.A. 
3. Administrația Rezervației Biosferei Delta Dunării
4. Agenția Națională pentru Arii Naturale Protejate
5. APA CANAL NORD VEST SA
6. APA SERVICE SA GIURGIU
7. APAREGIO GORJ SA
8. APAVIL SA
9. Compania de Apa Somes S.A.
10. COMPANIA DE APA TARGOVISTE DAMBOVITA S.A.
11. COMPANIA NATIONALA DE TRANSPORT AL ENERGIEI ELECTRICE "TRANSELECTRICA" SA
12. ECOAQUA SA
13. Inspectoratul General pentru Situații de Urgență
14. Județul Bacău
15. Județul Galați
16. Județul Hunedoara
17. Județul Ilfov
18. Județul Neamț
19. Municipiul București
20. Municipiul Salonta
21. Oraș Pecica
22. R.N.P. ROMSILVA - ADMINISTRAŢIA PARCULUI NAŢIONAL DOMOGLED - VALEA CERNEI RA / RNP ROMSILVA
23. R.N.P. ROMSILVA - ADMINISTRAȚIA PARCULUI NATURAL LUNCA MUREȘULUI RA
24. R.N.P. ROMSILVA-ADMINISTRATIA PARCULUI NATIONAL CHEILE BICAZULUIHASMAS RA / Administraţia Parcului Naţional Cheile Bicazului – Hăşmaş R.A
25. RNP Romsilva-Administrația Parcului Național Cozia RA
26. RAJA S.A. CONSTANTA
27. SC APA TARNAVEI MARI S.A.
28. SC APA SERV SA 
29. SC Apa-Canal Ilfov SA
30. SC COMPANIA DE APĂ ARIEȘ SA
31. SC CUP SA FOCSANI
32. SC NOVA APASERV SA BOTOSANI
33. SC SECOM S.A.
34. VITAL SA

[bookmark: _Toc190844928]Distribuția pe regiuni de dezvoltare și pe priorități a proiectelor pentru care s-a completat chestionarul
Proiectele respondenților sunt implementate în toate regiunile țării, cele mai multe fiind implementate în regiunea Nord-Est (17%) și în regiunea Vest (17%). Cele mai puține sunt implementate în București-Ilfov (6%). 
Figura 1 Distribuția pe regiuni a proiectelor

În ceea ce privește prioritățile SDD din care sunt finanțate proiectele, 25 din totalul de 47 (53%) sunt implementate din Prioritatea 1, 17 proiecte (36%) din Prioritatea 2, 2 proiecte (4%) din Prioritatea 3, iar 3 proiecte sunt implementate din Prioritatea 4. Distribuția lor pe acțiuni arată că cele mai multe proiecte (21, reprezentând 44% din totalul eșantionului) sunt finanțate din Acțiunea 1.1  ”Investiții în sectorul apei și apei uzate, pentru a îndeplini cerințele directivelor de mediu”. 
Tabel 1 Distribuția pe priorități și acțiuni a proiectelor
	Prioritatea
	Acțiunea
	Număr proiecte

	Prioritatea 1
Dezvoltarea infrastructurii de apă și apă uzată și tranziția la o economie circulară
	Acțiunea 1.1.
	21

	
	Acțiunea 1.2
	2

	
	Acțiunea 1.3.
	1

	Prioritatea 2 
Protecția mediului prin conservarea biodiversității, asigurarea calității aerului și remediere a siturilor contaminate
	Acțiunea 2.1
	2

	
	Acțiunea 2.3
	1

	
	Acțiunea 2.4
	15

	Prioritatea 3
Promovarea adaptării la schimbările climatice și managementul riscurilor
	Acțiunea 3.1
	1

	
	Acțiunea 3.2
	1

	Prioritatea 4
Promovarea eficienței energetice, a sistemelor și rețelelor inteligente de energie și reducerea emisiilor de gaze cu efect de seră
	Acțiunea 4.3
	1

	
	Acțiunea 4.4
	2



[bookmark: _Toc190844929]Anul în care vor fi finalizate proiectele
Toate proiectele respondenților sunt în implementare, majoritatea (57%) urmând să fie finalizate anul acesta. Restul vor fi finalizate în anul 2026 (19%), în anul 2027 (14%) și 2029 (4%).
Figura 2 Anul în care se estimează că vor fi finalizate proiectele
[image: ]

[bookmark: _Toc190844930]Etapa de depunere, evaluare și contractare - dificultăți
Rugați să evalueze în ce măsură au întâmpinat dificultăți în etapa de depunere, evaluare și contractare, respondenții au avut o serie de variante predefinite. Analizând datele prezentate în detaliu mai jos, reiese că beneficiarii SDD care au răspuns consideră că în etapa de depunere, evaluare și contractare dificultatea cea mai mare a fost pregătirea cererii de finanțare și a documentațiilor (36% dintre respondenți au fost afectați de această dificultate într-o oarecare măsură). La polul opus, dificultatea pe care cei mai mulți respondenți au declarat că nu au întâmpinat-o deloc a fost acea de a îndeplini condițiile minime obligatorii (49%). 






Figura 3 Dificultăți întâmpinate în etapa de depunere, evaluare și contractare

Dificultatea de a îndeplini condițiile minime obligatorii - cea mai mare parte dintre respondenți (49%) au optat pentru varianta de răspuns ”deloc”, urmați de cei care au optat pentru varianta ”în mică măsură” (30%). Un singur respondent a declarat că a întâmpinat probleme în mare măsură legat de îndeplinirea condițiilor minime obligatorii – Apa Service SA Giurgiu.  Niciun respondent nu a întâmpinat această dificultate în foarte mare măsură.
2

Dificultăți în pregătirea cererii de finanțare și a documentațiilor – respondenții au întâmpinat această dificultate în măsură medie în proporție egală cu cei care au întâmpinat-o în măsură mică (36% fiecare), în timp ce doar 24% nu au întâmpinat-o deloc. Doi respondenți au ales varianta de răspuns ”în mare măsură” – Apa Service SA Giurgiu și Acet SA Suceava. 
Dificultatea de a îndeplini condiții din Ghidul Solicitantului – cei mai mulți respondenți au declarat că nu au întâmpinat deloc acest gen de dificultăți (38%), urmați de cei care le-au întâmpinat în mică măsură (34%) și de cei care le-au întâmpinat într-o oarecare msăură. Niciun respondent nu s-a lovit de aceste dificultăți în mare sau foarte mare măsură.  
Dificultatea de a înțelege anumite specificații din Ghidul Solicitantului - nu a fost deloc resimțită de 34% dintre respondenți, pe când majoritatea au declarat că au resimțit-o în mică măsură (41%). Un singur respondent a declarat că a întâmpinat probleme în mare măsură legat de înțelegerea Ghidului solicitantului – Apa Service SA Giurgiu.  Niciun respondent nu a întâmpinat această dificultate în foarte mare măsură.
Alte dificultăți întâmpinate de respondenți au fost, potrivit informațiilor completate de aceștia, aplicația My SMIS (în mică măsură) și durata foarte mare a procedurii de analiză a cererii de finanțare (într-o oarecare măsură).
[bookmark: _Toc190844931]Etapa de implementare - blocaje
Majoritatea respondenților (47%) au semnalat că implementarea proiectelor a fost afectată de blocaje într-o oarecare măsură, urmați de cei care au declarat că blocajele i-au afectat în mică măsură (26%). Agenția Națională pentru Arii Naturale Protejate a declarat că implementarea ambelor proiecte pentru care a completat chestionarul a fost afectată de blocaje în foarte mare măsură. Din exemplele de blocaje furnizate de către respondenți, se evidențiază patru mari categorii: (i) blocaje datorate întârzierilor generate de AM sau de către alte instituții centrale sau locale, de obicei legate de emiterea unor avize sau autorizații; (ii) blocaje generate de procesul de achiziții publice și capacitatea furnizorilor; (iii) blocaje generate de legislație; și (iv) alte tipuri de blocaje, menționate de către beneficiarii Priorității 1, precum cele generate de factorii de mediu sau de epidemia Covid.
Figura 4 Implementare afectată de blocaje

Exemple de blocaje din implementare furnizate de respondenți:

	Prioritatea 1
	Blocaje datorate AM și altor instituții publice:
· Întârzieri legate de obținerea autorizațiilor, avizelor, acordului de mediu, a hotărârilor de CL (menționări multiple);
· Imposibilitatea obținerii avizelor (emiterea de către administratorii de drumuri și poliția județeană de avize negative pentru lucrările proiectate în ampriza drumului public, contrar prevederilor legale);
· Întârzieri în publicarea ghidului pentru accesarea finanțării / a Ghidului Solicitantului pentru proiecte etapizate (menționări multiple);
· Întârzieri în definitivarea modelului ACB recomandat de JASPERS;
· Întârzieri privind plata cererilor de rambursare (menționări multiple);
· Întârzieri în furnizarea de răspunsuri de clarificare din partea AM;
· Etapizarea proiectului din POIM în PDD, cu consecințe în fluiditatea finanțării;
· Reținerea corecțiilor înainte de decizia instanțelor de judecată;
· Întârzieri în redactarea hotărârilor instanțelor de judecată, pentru achiziții aflate în contestație.
Blocaje generate de achizițiile publice și furnizori:
· Procedurile de achiziții publice - lipsa ofertanților, prețuri subevaluate, contestații, imposibilitatea de atribuire a unor contracte (menționări multiple)
· Probleme cu furnizorii - ddisponibilitatea resurselor umane de la furnizor, lipsa capacității și performanței economice a unor contractori, întârzieri în livrarea de echipamente și materiale.
Blocaje generate de legislație:
· Erori privind indicatorii proiectului și valorile aferente - în anexa OUG 63/2024;
· Neajustarea corespunzătoare a OUG 63 la solicitarea Beneficiarului și, ca urmare, imposibilitatea acoperirii cheltuielilor aferente echipamentelor neeligibile din Fondul de Mediu, ceea ce a creat o mare presiune pe bugetul local;
· Modificări legislative.
Alte blocaje:
· Factori de mediu;
· Lipsa documentelor de proprietate pentru toate terenurile din proiect;
· Întârzieri din cauza epidemiei de COVID.

	Prioritatea 2
	Blocaje datorate AM și altor instituții publice:
· Durata mare de aprobare a actelor adiționale ale contractului de finanțare;
· Durata mare timp pentru semnarea documentelor;
· Lista DNSH;
· Timpi de așteptare mari în procedura de avizare a Planului de către MMAP, fapt care a dus la întârzierea implementării proiectului și solicitarea prelungirii duratei de implementare.
Blocaje generate de achizițiile publice și furnizori:
· Derularea procedurilor de achiziții publice (menționări multiple);
· Contestațiile/sesizările cu privire la licitațiile deschise privind contractarea serviciilor;
· Blocajul achizițiilor proiectului și efectuarea ulterioară a acestora conform recomandării Curții de Conturi (având în vedere că ANANP beneficiază de peste 20 de proiecte cu finanțare din fonduri europene, este necesară cumularea tuturor achizițiilor după CPV);
· Licitația pentru servicii realizare planuri de management.
Blocaje generate de legislație:
· Aprobarea OUG 103/2024 privind reorganizarea unor instituții publice din domeniul mediului, apelor și pădurilor, precum și pentru modificarea și completarea unor acte normative, prin care urmează o comasare a unor instituții publice din domeniul protecției mediului;
· Procedura stufoasă/complexă de obținere a HG-urilor necesare pentru asigurarea accesului constructorului în terenurile aflate în proprietatea publică/privată a statului (în special cele aflate în Fondul Forestier Național) în care se implementează investiția a generat blocaje în sensul întârzierii demarării lucrărilor de execuție a investiției.

	Prioritatea 3
	· Întârzieri în obținerea avizelor/autorizațiilor;
· Întârzieri în procesul de atribuire datorate neprezentării ofertanților.

	Prioritatea 4
	· Dublarea răspunsului la clarificări la nivelul MIPE și DRI;
· OUG 64/2022.



[bookmark: _Toc190844932]Etapa de implementare – factori negativi
În privința factorilor negativi care au influențat procesul de implementare al proiectului, respondenții și-au exprimat percepția asupra gradului de influență exercitat de o serie de factori negativi predefiniți. Analizând datele prezentate în detaliu mai jos, reiese că beneficiarii SDD care au răspuns consideră că în etapa de implementare cei mai importanți factori negativi au fost generate, în ordine, de: procedurile de achiziții publice, de schimbările din mediul socio-economic (pandemie, război, criză economică, cicluri electorale etc.), capacitatea furnizorilor de servicii sau de execuție lucrări, creșterea prețurilor materialelor și forței de muncă și complexitatea procedurilor administrative. Această ierarhie confirmă și blocajele identificate (a se vedea secțiunea anterioară). La capătul opus al ierarhiei se află sprijinul redus din partea AM, rezultând din aceasta că respondenții sunt de părere că implementarea a fost afectată în mică măsură sau deloc de un astfel de sprijin.



[image: ]Figura 5 Factori negative care au influențat procesul de implementare și producerea efectelor proiectelor

Cadrul legislativ specific domeniului – cea mai mare proporție a respondenților cred că procesul de implementare al proiectelor este influențat negativ de cadrul legislativ specific domeniului într-o oarecare măsură (28%), urmați de cei care cred că este influențat în mică măsură (21%). Un singur respondent declară că implementarea a fost afectată în foarte mare măsură – CJ Ilfov.
Întârzieri în realizarea plăților – majoritatea (53%) nu au fost deloc afectați de acest factor, urmați de 30% care au fost afectați în mică măsură. AM pare să fi reușit să limiteze efectele acestui factor la un număr mic de respondenți, care nu au fost afectați în mod puternic. 
Designul intervenției (modul de lansare a apelurilor, condițiile de eligibilitate pentru solicitanți și proiecte, alocările regionale, etc.) – doar 10% consideră că au fost afectați într-o oarecare măsură, restul respondenților fiind fie afectați în mică măsură (28%), fie deloc (62%). 
Sprijin redus din partea AM – este singurul factor care a întrunit doar răspunsurile ”deloc” (83%) și ”în mică măsură” (17%). Așadar, într-o interpretare mai largă, AM pare să fi sprijinit toți beneficiarii care au răspuns la acest chestionar, iar acest factor nu este deloc o problemă din perspectiva lor.
Sprijin redus din partea serviciilor de consultanță – nu pare a fi o problemă din perspectiva respondenților, aproape jumătate declarând că nu i-a afectat deloc, urmați de 30% pe care i-a afectat în mică măsură.  
Factori de mediu negativi (alunecări de teren, refacerea stratului vegetal etc.) – este unul dintre factorii cu cea mai mare pondere a răspunsului ”deloc”: 62% dintre respondenți declară că nu i-a afectat deloc. Este, în același timp, un risc pe care atât AM cât și beneficiarii trebuie să-l cunoască și să îi înțeleagă probabilitatea de a afecta implementarea.
Schimbările survenite în mediul socio-economic (pandemie, război, criză economică, ciclu electoral etc.) - a afectat în foarte mare măsură și în mare măsură o proporție de 11% și respectiv 23% dintre respondenți. Efectele sale sunt deci resimțite puternic de o treime dintre respondenți, fiind unul dintre puținii factori din chestionar cu această particularitate. 
Comunicarea și colaborarea interinstituțională – a afectat în mică măsură aproape jumătate dintre respondenți (43%) și într-o oarecare măsură pe 32% dintre aceștia. Chiar dacă nu a produs efecte resimțite puternic de respondenți, faptul că a afectat atât de mulți respondenți, arată că se impun anumite măsuri sau adaptări din partea programului. 
Capacitatea furnizorilor de servicii sau de execuție lucrări – a afectat în foarte mare măsură și în mare măsură o proporție de 7% și respectiv 21% dintre respondenți. Distribuția răspunsurilor arată că este de asemenea unul dintre factorii pentru care sunt necesare soluții sau măsuri de ajustare.

Disponibilitatea redusă a resurselor umane necesare pregătirii și managementului proiectelor – cele mai multe voturi (36%) le-a înregistrat opțiunea ”într-o oarecare măsură”, urmată de ”în mică măsură” (26%). Așadar, peste jumătate dintre respondenți au fost afectați, fiind unul dintre factorii care necesită soluții de reducere. 
Creșterea prețurilor materialelor și forței de muncă – a afectat în foarte mare măsură și în mare măsură o proporție de 11% și respectiv 17% dintre respondenți. Tot 17% declară că nu i-a afectat deloc.   
Probleme de capacitate administrativă a instituțiilor publice – distribuția răspunsurilor este relativ echilibrată în patru categorii – deloc afectați, afectați în mică măsură, afectați într-o oarecare măsură și, respectiv, afectați în mare și foarte mare măsură. 
Complexitatea procedurilor administrative – acest factor pare să fi afectat aproape jumătate dintre respondenți într-o oarecare măsură (49%), în timp ce doar 11% se declară deloc afectați de complexitatea procedurilor administrative. În această categorie pot fi incluse numeroase cerințe ale unui număr mare de autorități, de aceea acest răspuns trebuie coroborat cu măsurile de îmbunătățire ale relației beneficiar-autorități care sunt formulate de respondenți.
Capacitatea de a asigura cofinanțarea – la fel ca și în cazul sprijinului financiar, respondenții au considerat, în proporție de 64% că acest factor nu a afectat deloc implementarea. Așadar, o interpretare mai permisivă, cofinanțarea nu pare a fi o problemă care să afecteze implementarea. 
Sprijin financiar neadecvat – 64% dintre respondenți nu au fost influențați negativ de acest factor, fiind unul dintre factori care a obținut un scor mare la această opțiune de răspuns. Așadar, sprijinul financiar nu este o problemă, din perspectiva implementării proiectelor. 
Provocări/întârzieri legate de obținerea permiselor și autorizațiilor – implementarea nu a fost deloc afectată de acest impediment, potrivit opiniei a 41% dintre respondenți. Dar acest factor nu este inexistent, el afectând într-o oarecare măsură și în mică măsură o proporție semnificativă a respondenților, adică 23% și respectiv 28%. 
Procedurile de achiziții publice – cel mai problematic factor din perspectiva respondenților, cei mai mulți dintre ei consideră că implementarea a fost afectată procedurile de achiziții publice, așa cum a reieșit și din întrebarea privind blocajele care au influențat proiectele. 32% au fost afectați în mică măsură, 30% într-o oarecare măsură și 19% în foarte mare măsură. Numai 17% declară că procedurile de achiziții publice nu au afectat deloc implementarea. 

Alți factori care au influențat negativ procesul de implementare pot fi încadrați, parțial, în factorii deja predefiniți (cum ar fi ”lipsa forței de muncă în construcții” sau ”furnizare produse”), dar țin și de schimbări survenite independent de beneficiari dar generate de autorități. Lista completă a răspunsurilor este:
· Neadecvarea legislației privind sprijinul financiar din partea AFM pentru cheltuielile neeligibile din cadrul proiectului, erori în preluarea datelor proiectului în OUG 63/2024 privind finanțarea din Fondul pentru Mediu a unor proiecte de dezvoltare a infrastructurii de management integrat al deșeurilor. Pentru o abordare unitară în ceea ce privește modificarea legislației care reglementează categoriile de proiecte care pot fi finanțate din Fondul pentru Mediu, CJ Ilfov a solicitat în mai multe rânduri demararea procedurilor pentru modificarea OUG nr. 63/2024, însă fără succes. 
· Inițiativele de comasare a unor instituții (posibilitate desființare ANANP/comasare cu alte instituții) au generat o atmosfera de nesiguranță care se răsfrânge si asupra spiritului celor din UIP-uri.
· Modificări ale situației din teren între data elaborării proiectului tehnic și data execuției lucrărilor.
· Furnizare produse, echipamente de ex. autoturism.
· Lipsa forței de muncă in construcții.
[bookmark: _Toc190844933]Riscuri care pot afecta finalizarea la timp a proiectelor
Aproape jumătate (49%) dinte respondenți consideră că riscurile care pot apărea au puterea de a afecta finalizarea proiectului, așa cum a fost stabilită prin documentele inițiale. Pe de altă parte, 40% cred că riscurile pot nu afecta durata de implementare proiectelor.


Figura 6 Riscuri legate de finalizarea la timp a proiectelor

Riscurile identificate de beneficiari acoperă o paletă largă de categorii, în concordanță cu variantele predefinite de răspuns de la întrebarea privind factorii negativi care pot afecta implementarea. Răspunsurile oferite arată că toate riscurile sau factorii negativi care pot influența implementarea se traduc prin modificarea perioadei de implementare.

	Categorie risc
	Riscuri identificate de respondenți

	Achiziții publice
	· Riscuri generate de desfășurarea procedurilor de licitație;
· Având în vedere întârzierile legate de realizarea procedurilor de achiziții, contractarea serviciului de elaborare plan de management este întârziată. Având în vedere specificitatea proiectului (realizarea inventarierilor și cartărilor speciilor și habitatelor trebuie realizat minim un an - în toate sezoanele de vegetație, de exemplu), considerăm că nu se poate finaliza acest proiect în termenul prevăzut în contractul de finanțare;
· Risc privind achizițiile, întârzieri în atribuire;
· Finalizarea cu întârziere a procedurilor de achiziție;
· Procedurile de achiziție;
· Complexitatea și timpul de desfășurare a licitațiilor publice;
· Atribuirea cu întârziere a contractelor de execuție; 
· Sesizările și contestațiile licitațiilor;
· Riscul de a nu furniza în timp echipamentele/mijloacele tehnice.

	Factori economici externi
	· Climatul economic imprevizibil care poate crea: blocaje în derularea plăților, probleme economice și administrative asociate constructorilor, inclusiv intrarea acestora în insolvență, creșterea indicilor de cost, materiale, forța de muncă etc. mai mare decât estimările inițiale. Acestea conduc la depășirea sumelor estimate în devizele inițiale de proiect.

	Schimbări legislative
	· Schimbarea legislației în privința autorizării, avizării unor lucrări;
· Necesitatea suplimentării Devizului General al Proiectului din  cauza ajustărilor de prețuri plătite pentru lucrările din Proiect, ajustări rezultate prin aplicarea prevederilor HG nr.1/2018.

	Factori de mediu
	· Modificarea regimului precipitațiilor, precipitații extreme, inundații, viituri, eroziune, secetă, temperaturi extreme, incendii.

	Relația cu alte instituții
	· Punerea la dispoziția proiectului a terenurilor;
· Obținerea autorizațiilor;
· Întârzieri in emiterea HG pentru scoaterea din FFN-Fondul Forestier National si predarea terenurilor care au făcut parte din FFN;
· Preluarea amplasamentelor;
· Nefinalizarea la timp a delegării serviciilor de colectare și transport a deșeurilor către Operatori.



[bookmark: _Toc190844934]Riscuri care pot afecta îndeplinirea indicatorilor
Mai mult de jumătate (57%) dintre respondenți nu estimează că se vor produce riscuri care să afecteze atingerea țintelor indicatorilor asumați prin cererile de finanțare. Pe de altă parte, cei care văd producerea acestui risc sunt într-o proporție de neneglijat de 28%, în timp ce 15% nu și-au format încă o opinie în acest sens.
Figura 7 Riscuri legate de îndeplinirea țintei indicatorilor

Rugați să identifice clar aceste riscuri, respondenții au menționat o serie de riscuri care pot fi încadrate, în mare în aceleași categorii ca riscurile care pot afecta durata de implementare a proiectelor. Singura diferențiere majoră este identificarea unor riscuri datorate unei coordonări interinstituționale slabe, care duce la situații în care anumite investiții sunt realizate din alte proiecte și deci, nu mai pot fi continuate prin proiectul PDD. Respondenții propun și soluția pentru nerealizarea țintelor indicatorilor, anume prelungirea perioadei de implementare.

	Categorie risc
	Riscuri identificate de respondenți

	Achiziții publice
	· Finalizarea cu întârziere a procedurilor de achiziție, întârzieri în elaborarea proiectelor tehnice;
· Întârzierile procedurilor de achiziții; 
· Neîncheierea contractelor, anularea licitațiilor;
· Neîncheierea contractelor, nefinalizarea acestora;
· 

	Modificări ale duratei de implementare
	· În cazul ACET Suceava există o diferență temporală de 14 ani (2015 - 2029) între data promovării primei variante de proiect și data prevăzută pentru finalizarea acestuia. Între aceste termene, situația reală a amplasamentelor pe care sunt proiectate lucrările, situația economică, socială și urbanistică a localităților incluse in proiect suferă inevitabil modificări care pot influența indicatorii asumați.

	Factori de mediu
	· Întârzierea execuției lucrărilor datorată factorilor de mediu negativi;
· Întârzieri în execuția lucrărilor datorate situațiilor imprevizibile de mediu;

	Relația cu alte instituții / lipsă de coordonare
	· Indicatorii pot fi diminuați datorită executării unei părți din lucrările prevăzute în proiect, de către autoritățile locale prin proiecte finanțate din bugetul propriu;
· Neaprobarea planurilor de management;
· Dificultatea realizării tuturor investițiilor din cauza restricționării accesului pe amplasamente care sunt în perioada de garanție;
· Construirea de către UAT-uri a unor rețele prinse inițial în cadrul proiectului și necesitatea renunțării la anumite investiții, pentru a evita dubla finanțare;

	Modificări de amplasament
	· Modificări ale amplasamentului proiectului de la data elaborării Studiului de fezabilitate.



[bookmark: _Toc190844935]Soluții pentru combaterea riscurilor
La solicitarea de preciza dacă au implementat sau urmează să implementeze o serie predefinită de soluții, respondenții în proporția cea mai mare au adaptat planul de lucru (53% au implementat această soluție) și au făcut activități de conștientizare (38%). Printre soluțiile cu cele mai mari șanse de a fi implementate în viitor se află tot activitățile de conștientizare (36%), adoptarea unei noi soluții tehnice sau de modificare a proiectului și adaptarea planului de lucru (fiecare dintre acestea cu 31% dintre respondenți optând pentru implementarea pe viitor). În general, se constată o proporție crescută a nehotărâților, care nici nu au implementat, nici nu știu dacă vor implementa soluții de combatere a riscurilor. 
Figura 8 Soluții implementate sau luate în considerare pentru combatera riscurilor

[bookmark: _Toc190844936]Recomandări pentru îmbunătățirea intervențiilor viitoare
Din recomandările formulate de respondenți în ceea ce privește îmbunătățirea intervențiilor viitoare, se observă diferențe între beneficiarii priorităților. Dacă în cazul beneficiarilor Priorității 1, accentul se pune pe colaborarea și comunicarea cu toată paleta de autorități care pot influența soarta proiectului și pe acordarea de sprijin concret din partea AM-ului și a altor autorități (deci latura interinstituțională este foarte prezentă), în cazul Priorității 2 accentul se mută pe cadrul legislativ (inclusiv achiziții publice), echipe de implementare și simplificarea cerințelor și reducerea duratei verificărilor. 
Caracteristica comună a recomandărilor este dorința de a primi sprijin mai concret și mai specific din partea AM, dar și din partea altor autorități. Respondenții notează nevoia de transfer constant de informații și instrucțiuni (mai ales de ordin legislativ), modele mai clare de completare a documentelor, detalierea mai clară a cerințelor, exemple mai coerente, sesiuni de instruire.
Simplificarea și flexibilizarea abordărilor este de asemenea o preocupare comună a respondenților, împreună cu scurtarea duratelor proceselor de verificare.
	Prioritatea 1
	Colaborare și comunicare interinstituțională
· Comunicare promptă a tuturor noutăților ce țin de implementarea proiectului.
· O mai bună comunicare a informațiilor către beneficiari din partea instituțiilor publice.
· Colaborare strânsă cu AM pentru a nu se ajunge la blocaje ale implementării proiectului.
· Organizare de  ședințe de lucru lunare cu implicarea și conștientizarea și a antreprenorilor. 
· Este necesar a exclude din practica recentă a politicii de  ”constituire de comisii și comitete” în scopul ”identificării de soluții pentru depășirea impasului”. 
· Implicarea autorităților locale în derularea proiectelor. 
· Campanii de conștientizare a populației la nivel național privind importanta proiectelor în infrastructura de apă și apă uzată.
Sprijin concret din partea AM și autorități
· Instrucțiuni mai detaliate în ceea ce privește aplicarea legislației.
· Flexibilitatea instituțiilor implicate astfel încât să se poată face corecțiile necesare pentru corelare între datele proiectelor și legislația aplicabilă
· Beneficiarul proiectului să fie sprijinit de către toate autoritățile implicate în vederea implementării proiectului.
· Exemplificarea unor modele mai clare în cadrul Ghidului privind modul de completare a Cererii de finanțare. 
· Detalierea mai clară a cerințelor care trebuie îndeplinite - de ex. condițiile de mediu / criterii de eficiență energetică.
· Publicarea din timp a ghidurilor ce conțin condițiile de accesare a finanțării proiectelor și documentele necesare.
Simplificare
· Simplificarea procedurilor monitorizare și de raportare.
· Simplificarea ghidurilor, a procedurilor de implementare și a cadrului legal de implementare a investițiilor.
Cadru legislativ
· Asigurarea unui cadru legislativ care să sprijine in mod real Beneficiarii. 
· Actualizarea Art. 164 alin. 4 din Legea nr. 99/2016 privind achizițiile sectoriale, cu modificările și completările ulterioare, astfel încât să se precizeze în lege faptul că scrisorile de garanție de participare sau de execuție pot fi constituite și de către instituții financiare nebancare (IFN-uri) din România sau din alt stat, cu condiția ca respectivele IFN-uri să respecte prevederile legilor românești în vigoare privind activitatea instituțiilor financiare nebancare în România și să fie înscrise în registrele publicate pe site-ul Băncii Naționale a României.
· Instituirea unui cadrul legislativ neinterpretabil sau clarificarea (la nivel central/de minister al transporturilor si de interne) situației privind acceptarea/ avizarea lucrărilor de montare a infrastructurii de apă și apă uzată în ampriza drumurilor publice. 

	Prioritatea 2
	Achiziții publice
· Flexibilitatea procedurii de licitații.
· Schimbarea legislației în domeniul achizițiilor publice privind termenele de contestare și evitarea contestărilor la infinit.
Modificări legislative
· Modificarea legislației în ceea ce privește aprobarea planurilor de management pentru ariile naturale protejate.
· Clarificarea cadrului instituțional (ANANP).
· Eficientizare  a modului de aprobare a planurilor de management. 
Echipele de implementare
· Echipele de implementare proiecte cu grad mare de complexitate, să conțină obligatoriu și personal juridic.
· Proceduri standard pentru organizarea/responsabilizarea echipei UIP în cadrul Beneficiarului pentru îmbunătățirea/rapiditatea deciziilor.
· Instruiri pentru creșterea capacității instituționale.
· Întărirea capacității administrative prin modificarea legislației în sensul deblocării posturilor și angajarea unor membrii UIP în vederea completării echipei.
· Modificarea criteriilor de eligibilitate pentru componenta/completarea echipei UIP.
· Parteneriate între același tip de entități, cu același nivel de remunerație.
Simplificarea cerințelor și reducerea timpului pentru verificări
· Simplificarea cerințele privind documentele justificative aferente cererilor de rambursare, aspect care va conduce direct la scurtarea duratei de verificare a acestora și de efectuare a plăților.
· Reducerea perioadelor de evaluare a propunerilor de modificare a proiectelor.
· Scurtarea duratei procesului de evaluare a cererilor de finanțare.
· Ghidul programului si anexele acestuia sa fie mai simplificate. În cadrul ghidului ar trebui să fie exemplificat clar și coerent, caracteristicile și informațiile care trebuie să fie scrise în cadrul cererii de finanțare și să nu existe neconcordanțe între etape
Sprijin din partea AM
· Comunicare, explicații, prezentări aduse de DRI, AM pentru beneficiari
· Luarea în considerare a specificității proiectului în planificarea proiectelor de acest tip.
· Sesiuni de instruire în scrierea și implementarea proiectelor. 

	Prioritatea 3
	· Simplificarea documentelor prin digitalizare.
· Eficientizarea comunicării prin intermediul platformei MySMIS 2021+.

	Prioritatea 4
	· Sprijin direct din partea AM in identificarea soluțiilor optime pentru atingerea obiectivelor specifice finanțate.



[bookmark: _Toc190844937]Alte observații
· Trebuie regândit modul de acceptare a AM privind admiterea specialiștilor care să lucreze în proiecte, mai ales raportat la experiența acestora. Sunt mulți angajați ai beneficiarilor care de fapt sunt pregătiți in domeniu la nivel de ,,specialiști cu diplomă'', dar care nu pot fi cooptați în proiectele cu finanțare europeană.
· Criteriile și condițiile de selecție a personalului din cadrul UIP ar trebui actualizate/adaptate pentru a putea fi recrutați în UIP și specialiști care au experiență prin activitatea zilnică în domeniile de specialitate și nu au vechimea corespunzătoare în proiectele cu finanțare europeană.

